Her er en liten brevsamling fra Rolf Madsen på Folkehøgskoler og fra Rune Westengen, luftforsvarsstasjonert i Bodø, er også intakt. Mye morsomt for gamle øyne. Mye støv og nysing også.
Den første ordentlige saken som ble skrevet sto på trykk 22. oktober 1979 og den var fra Bøn under tittelen ”Dyktig bøtteballet” , om dugnadsgjengen til Bøn Fotballklubb og et bilde av dronningen av Bøn, Hedvik Stenberg. Vi kan også nevne titler som ”Vellykket juletrefest for psykisk utviklingshemmede”, ”Langt mellom lokale lyspunkter i Hurdal” (Rankingrenn og storslalåm) og ”Svakt da Turn slo Nannestad 15-12”. Den siste saken handler om håndball i fjerdedivisjon damer. Vi kan opplyse om at Kari Britt Møller laget fem mål for Nannestad, mens Grethe Arntsen dundret inn sju for Turn.
Ja, ja. God sommer til alle som holder med EIF og til dere som svømmer på rygg fra Merra til Seebergsletta. Tur/retur.